Einar Kiviste

Einar Kiviste (kuni 1923 Einar Steinfeldt; 15. oktoober 1906 Tallinn – 10. juuni 1986 Sydney) oli Eesti Evangeeliumi Luteriusu Kiriku vaimulik.

Elulugu
Einar Kiviste lõpetas Narvas Gümnaasiumi. Tartu Ülikooli usuteaduskonnas õppis ta aastatel 1925–1932. Oli prooviaastal Narva Aleksandri koguduses. Ordineeriti praost Aleksander Kapi poolt õpetajaametisse 10. septembril 1933Eesti Kirik nr 5. 1981.

Oli aastatel 1933–1934 praost Aleksander Kapi isiklik adjunkt, 1933–1934 Tallinna Toompea Kaarli koguduse noorsootöö õpetaja ja 1937–1944 Narva Peetri koguduse õpetaja.

1944. aastal põgenes Saksamaale, kus oli aastatel 1944–1947 põgenikelaagrites õpetaja. 1947. aastal siirdus Inglismaale, kus asutas Kesk-Inglismaa koguduse ja Bolton-Prestoni pihtkonna ning teenis neid aastatel 1948–1960.

1961. aastast elas Austraalias, töötas Sydney Jaani koguduse õpetajana 1961–1986 ja oli Austraalia praost 1972–1986Konrad Veem Eesti Vaba Rahvakirik Dokumentatsioon ja leksikon EVR Stockholm 1988.

Praostina oli ta 1970. aastatel tegutsenud väliseesti lauluraamatukomisjoni esimehe abi"Kiriku laulu- ja palveraamat", 1991, ISBN 9519555935.

 Isiklikku 
Einar Kiviste isa Georg Kiviste oli Teškovo-, Harju-Jaani- ja Narva Peetri koguduse õpetaja. Tema vend Georg Wilhelm Kiviste oli Kõpu Peetri koguduse õpetaja. Tema ristiisad olid isa ametivennad Aleksander Kapp ja Harald Põld.

 Viited 

 Kirjandus 
Praost Einar Kiviste mälestuseks. Teataja, 16. august 1986, nr 15, lk 11.

 Välislingid 
Külli Saard: Auväärne risti kavaler. Koguduse diakonõpetajast Einar Hilarius Kivistest

Kategooria:Narva Peetri koguduse vaimulikud
Kategooria:Tallinna Toompea Kaarli koguduse vaimulikud
Kategooria:Austraalia vaimulikud
Kategooria:Narva linnavolikogu liikmed
Kategooria:Eesti tuletõrjujad
Kategooria:Tartu Ülikooli usuteaduskonna vilistlased
Kategooria:Eestlased Saksamaal
Kategooria:Eestlased Suurbritannias
Kategooria:Eestlased Austraalias
Kategooria:Sündinud 1906
Kategooria:Surnud 1986